ai4bharat/Pralekha huggingface dataset:
محنت اور روزگار کی وزارت
اقتصادی سست روی کے روزگار پر اثرات
نئی دہلی 10 مارچ 2021: روزگار پیدا کرنا اور روزگار مہیا کرانے کی صورتحال میں بہتری لانا حکومت کی ترجیح ہے۔ حکومت نے ملک میں روزگار کے مواقع پیدا کرنے کی جانب متعدد اقدامات کئے ہیں اور اس کے لئے امکانی سرمایہ کاری والے پروجیکٹوں کی حوصلہ افزائی اور پردھان منتری روزگار پیدا کرنے کا پروگرا ، دیہی روزگار کی ضمانت والی مہاتما گاندھی اسکیم، پنڈت دین دیال اپادھیائے گرامین کوشلیا یوجنا اور دین دیال انتودیا یوجنا شہری روزگار کے قومی مشن  جیسی اسکیموں پر سرکاری اخراجات میں اضافہ شامل ہے۔ یہ بالترتیب،بہت چھوٹی ، چھوٹی اور درمیان صنعتوں کی وزارت، دیہی ترقی کی وزارت اور ہاؤسنگ اور شہری امور کی وزارتوں کی اسکیمیں ہیں۔
حکومت آتم نربھر مالی پیکج کے تحت 27 لاکھ کروڑ روپے سے زیادہ کی مالی ترغیبات فراہم کررہی ہے۔ آتم نربھر بھارت پیکج میں ملک کو خود کفیل بنانے اور منظم اور غیر منظم شعبوں کے لئے روزگار کے مواقع پیدا کرنے کے لئے مختلف طویل مدتی اسکیمیں ، پروگرام اور پالیسیاں شامل ہیں۔
آتم نربھربھارت روزگار یوجنا اسکیم کا مقصد یہ ہے کہ آجروں کو سماجی تحفظ کے ساتھ نئے روزگار پیدا کرنے کے لئے ترغیب دی جائے اور کووڈ 19 عالمی وباء کے دوران روزگار میں ہوئے نقصان کی بھرپائی کی جاسکے۔ یہ اسکیم ملازمین کے پروویڈنٹ فنڈ کی تنظیم کے ذریعہ نافذ ہونے کی وجہ سے MSMEسمیت مختلف شعبوں اور صنعتوں کے آجروں پر سے مالی بوجھ بھی کم کرتی ہے۔ اس اسکیم کے تحت حکومت ہند یا تو آجروں کابارہ فی صد حصہ اور ملازم کا بارہ فی صد حصہ دونوں کی دو سال تک ادائیگی کی جائے گی یا صرف ملازم کا حصہ ادا کیا جائے گا اور اس کا انحصار EPFO سے رجسٹرڈ اداروں میں روزگار کی تعداد پر ہوگا۔
پردھان منتری روزگار پروتساہن یوجنا کے تحت حکومت آجروں کو اس بات کے لئے ترغیب دے رہی ہے کہ وہ سماجی تحفظ والے نئے روزگار پیدا کریں اور اس کے لئے حکومت نئے ملازمین کو EPFOکے ذریعہ تین سال تک آجرکا پورا بارہ فی صد حصہ  ادا کرے گی۔ اداروں کے ذریعہ مستفدین کے رجسٹریشن کی آخری تاریخ 31 مارچ 2019 تھی۔ 31 مارچ 2019 تک رجسٹرڈ کئے گئے ملازمین اس اسکیم کے تحت رجسٹریشن کی تاریخ سے تین سال تک فائدہ حاصل کریں گے۔
پردھان منتری مدرا یوجنا بھی حکومت نے شروع کی ہے جس کا مقصد دیگر باتوں کے علاوہ خود روزگار میں آسانی پیدا کرنا ہے۔
ان اقدامات کے علاوہ حکومت کے اہم پروگراموں مثلاً میک ان انڈیا، ڈیجیٹل انڈیا، سوچھ بھارت مشن، سمارٹ سٹی مشن، شہری کایاپلٹ کے اٹل مشن، سب کے لئے مکانات، بنیادی ڈھانچے کی ترقی اور صنعتی راہداری۔ ان سب میں روزگار پیدا کرنے کے ٹھوس مواقع سامنے آنے کا امکان ہے۔
یہ جانکاری محنت اور روزگار کے مرکزی وزیر مملکت جناب سنتوش کمار گنگوار نے آج راجیہ سبھا میں ایک تحریری جواب میں دی۔
وزارات ثقافت
گورنر محترمہ تاملیسائی سوندراجن اور مرکزی وزیر جناب جی کشن ریڈی نے تلگو مجاہدین آزادی پر آر او بی نمائش دیکھی
مرکزی وزیر نے عوام سے اپیل کی کہ وہ راشٹریہ سنسکرتی مہوتسو کو کامیابی سے ہم کنار کریں
نئی دہلی، یکم اپریل 2022:
تلنگانہ کے گورنر تاملیسائی سوندرراجن اور ثقافت، سیاحت اور شمال مشرقی ریاستوں کی ترقی کے مرکزی وزیر جناب جی کشن ریڈی آج تلگو مجاہدین آزادی کے موضوع پر این ٹی آر اسٹیڈیم میں ریجنل بیورو آف آؤٹ ریچ  حیدرآباد، وزارت اطلاعات و نشریات، حکومت ہند کے زیر اہتمام ایک تصویری نمائش دیکھنے پہنچے۔ نیشنل کلچر فیسٹیول کا انعقاد یکم سے 3 اپریل 2022 تک این ٹی آر اسٹیڈیم میں کیا جارہا ہے۔ نمائش میں تیلگو مجاہدین آزادی کے کردار پر روشنی ڈالی گئی ہے جنہوں نے برطانوی راج اور حیدرآباد کی شاہی ریاست کے اس وقت کے نظام کے خلاف جنگ لڑی تھی۔ مرکزی وزیر نے گورنر کو نظام حکومت کے خلاف جنگ میں کومورام بھیم جیسے غیر معروف ہیروز کے کردار کے بارے میں آگاہ کیا۔ نمائش میں تقریبا 50 پینل ہیں جن کا موضوع 'ایک بھارت شریشٹھ بھارت' ہے۔
بعد ازاں میڈیا سے بات چیت کرتے ہوئے مرکزی وزیر جناب جی کشن ریڈی نے کہا کہ آزادی کا امرت مہوتسو کے موقع پر بھارت کی آزادی کے 75 سال مکمل ہونے اور ہمارے مجاہدین آزادی اور خاص طور پر غیر معروف مجاہدین کی قربانیوں کو یاد کرنے کے لیے ملک کے مختلف حصوں میں مجاہدین آزادی پر نمائشوں کا اہتمام کیا جارہا ہے۔ موجودہ نسل کو ان کے بارے میں تحریک دی جارہی ہے۔ این ٹی آر اسٹیڈیم میں مرکزی وزارت ثقافت کے زیر اہتمام تین روزہ راشٹریہ سنسکرتی مہوتسو کا ذکر کرتے ہوئے مرکزی وزیر نے عوام سے کہا کہ وہ اسے عظیم الشان کامیابی سے ہمکنار کریں۔ تین روزہ ثقافتی میلے میں ملک کے تمام حصوں سے تقریباً 1000 فنکار شرکت کر رہے ہیں جس کا افتتاح نائب صدر جمہوریہ ہند جناب ایم وینکیا نائیڈو کریں گے۔
زراعت اور کاشتکاروں کی فلاح و بہبود کی وزارت
مجموعی گھریلو پیداوار  میں زرعی برآمدات کا حصہ
سال 20-2019 کے دوران پرنسپل زرعی اشیاء کے گروپ کی ہندوستان کی زرعی برآمدات کی مالیت 252297 کروڑ روپئے تھی جو کہ موجودہ قیمتوں پر مجموعی اندرون ملک پیداوار  کا 1.2 فیصد تھی۔ کووڈ وبا کے باوجود زرعی برآمدات میں 22.8 فیصد کا اضافہ ہوا ہےاور یہ 21-2020 کے دوران ، جی ڈی پی میں 1.6 فیصد کے حصے کے ساتھ 309939 کروڑ روپئے ہوگئی ہے۔
ڈبہ بند خوراک کی صنعتوں کی وزارت  17-2016 سے مرکزی شعبے کی سرپرستی کی اسکیم ، پردھان منتری سمپدا کسان یوجنا  کو نافذ کر رہی ہے، جس کا مقصد بنیادی ڈھانچے کے پروجیکٹوں کی تشکیل میں مدد کرنا، خوراک تیار کرنے کی یونٹس کی تربیت / اپ گریڈیشن، خراب ہونے والی اشیاء میں اقداری سلسلے کے فروغ، پچھلے اور اگلے روابط وغیرہ کو معاونت فراہم کرنا ہے۔علاوہ ازیں، ایم او ایف پی آئی ، 2 لاکھ مائیکرو فوڈ پروسیسنگ کی اپ گریڈیشن/ قائم کرنے کے لیے پانچ سال کی مدت میں سن 21-2020 سے 25-2024 تک 10000 کروڑ روپئے کی تکنیکی اور کاروباری مدد فراہم کرنے کے لیے مرکز کی سرپرستی والی ’پی ایم فارمولائیزیشن برائے مائیکرو ڈبہ بند خوراکوں کی کمپنیاں‘‘ نامی اسکیم کو بھی نافذ کر رہی ہے۔یہ اسکیم ایک ضلع ایک پیداوار رسائی اپناتی ہے تاکہ ماحصل کی خریداری، مشترکہ خدمات حاصل کرنے اور مصنوعات کی مارکیٹنگ کے اعتبار سے اس پیمانے کا فائدہ حاصل کیا جاسکے۔ اس کے علاوہ ڈی اے اینڈ ایف ڈبلیو کے زیر اہتمام، کسانوں کے لیے فصل کے بعد کے بنیادی ڈھانچے کے لیے ، ایک لاکھ کروڑ روپئے کا ، ’زرعی بنیادی ڈھانچے کا فنڈ‘ فراہم کیا گیا ہے۔ ادھر باغبانی کی مربوط ترقی کے مشن  کو تمام شراکت داروں کی فعال شرکت کے ساتھ کلسٹر رسائی کے ذریعے، اگلے اور پچھلے روابط کو یقینی بنانے کے لیے نافذ کیا جارہا ہے۔
آئی سی اے آر-سی آئی پی ایچ ای ٹی، لدھیانہ کے تحت کی گئی مطالعاتی رپورٹ کے مطابق اہم اناج کی کٹائی اور فصل کے بعد کے نقصانوں کی حد4.65 سے 5.99 فیصد، دالوں کی حد 6.36 فیصد سے 8.41 فیصد، تیل کے بیجوں کی حد 3.24 فیصد سے 9.96 فیصد،پھلوں کی حد 6.70 فیصد سے 15.88 فیصد، سبزیوں کی حد 4.58 فیصد سے 12.44 فیصدرہی اور مچھلی، گوشت اور دودھ کے نقصانات بالترتیب 10.52 فیصد، 2.71 فیصد اور 0.92 فیصد رہے۔
یہ معلومات زراعت اور کسانوں کے بہبور کی مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں دی۔
۔۔۔۔۔۔۔۔۔۔۔
ش ح۔ا ع۔ر ا۔
U-1537
(Visitor Counter : 67
وزیراعظم کا دفتر
وزیراعظم نے مہاتما جیوتی با پھولے کو ان کی سالگرہ پر خراج عقیدت پیش کیا
وزیراعظم جناب نریندر مودی نے عظیم سماجی اصلاح کار ، فلسفی اور مصنف مہاتما جیوتی با پھولے کو ان کی سالگرہ پر خراج عقیدت پیش کیا۔ جناب مودی نے کہا کہ مہاتما پھولے کو سماجی انصاف کے چیمپئن اور بے شمار افراد کے لئے امید کی کرن کے طور پر وسیع پیمانے پر عزت دی جاتی ہے اور انہوں نے سماجی مساوات ، خواتین کو بااختیار بنانے اور تعلیم کو فروغ دینے کے لئے مسلسل کام کیا۔
وزیراعظم نے اپنی من کی بات پروگرام کے ذریعہ عظیم مفکر جیوتی با پھولے سے متعلق اپنے خیالات بھی شراکت کئے ، جس میں جناب مودی نے کہا تھا کہ مہاتما پھولے نے لڑکیوں کے لئے اسکول شروع کئے اور نومولود لڑکیوں کو قتل کرنے کے خلاف اپنی آواز بلند کی اور آبی مسائل کو حل کرنے کے لئے مہمات بھی چلائیں ۔
ٹویٹس کے اس سلسلے میں وزیراعظم نے کہا :
‘‘ مہاتما پھولےکو سماجی انصاف کے چیمپئن اور لاتعداد افراد کے لئے امید کی کرن کے طورپر وسیع پیمانے پر عزت دی جاتی ہے۔ وہ ایک کثیر رخی شخصیت تھے ، جنہوں نے سماجی مساوات ، خواتین کو بااختیاربنانے اور تعلیم کو فروغ دینے کے لئے مسلسل جدوجہد کی ۔ان کی جینتی کے موقع پر انہیں خراج عقیدت ۔’’
‘‘آج مہاتما پھولے کی جینتی ہے اور چند ہی دنوں میں ، 14تاریخ کو ہم امبیڈ کر جینتی منائیں گے۔ گزشتہ مہینے کی من کی بات میں انہیں خراج عقیدت پیش کیا تھا ۔ ہندوستان ، مہاتما پھولے اور ڈاکٹر باباصاحب امبیڈ کر کا ان کی نایاب خدمات کے لئے ہمیشہ ہمیشہ احسان مند رہے گا۔’’
عملے، عوامی شکایات اور پنشن کی وزارت
حکومت کے ملازمین کی سبکدوشی کی عمر میں تخفیف کی کوئی تجویز نہیں ، نہ ہی اس طرح کی کوئی تجویز حکومت کے تحت کسی سطح پر زیر غور آئی ہے:ڈاکٹر جتیندر سنگھ
نئی دہلی، 26اپریل2020،میڈیا کے ایک سیکشن میں آنے والی رپورٹوں کی سختی سے تردید کرتے ہوئے، جن میں کہا گیا تھا کہ حکومت نے ملازمین کی سبکدوشی کی عمر گھٹا کر 50برس کرنے کی تجویز پیش کی ہے، وزیر مملکت ، شمالی مشرقی خطے کی ترقیات کی وزارت ، وزیراعظم کے دفتر میں وزیر مملکت ، عملہ، عوامی شکایات اور پنشن اور ایٹمی توانائی و خلائی امور ، ڈاکٹر جتیندر سنگھ نے کہا ہے کہ سبکدوشی کی عمر میں تخفیف کرنے کی کوئی تجویز نہیں ہے اور نہ ہی حکومت کے تحت کسی سطح پر اس موضوع پر تبادلہ خیالات یا غوروفکر کیا گیا ہے۔
ڈاکٹر جتیندر سنگھ نے کہا ہے کہ چند ایسے عناصر ہیں، جو گزشتہ چند برسوں سے باربار میڈیا کے ایک سیکشن کے تحت اس طرح کی غلط اطلاعات فراہم کرنے میں مصروف ہیں اور اس کا ذمہ دار حکومت کے ذرائع یا ڈی او پی ٹی کو ٹھہراتے ہیں۔ انہوں نے کہا کہ ہر مرتبہ فوری طور پر تمام تر شراکت داروں کے ذہن میں اُٹھنے والے شبہات کے ازالے کے لئے با قاعدہ اور فوری تردید کی جاتی ہے۔ انہوں نے کہا کہ یہ بات بدبختانہ ہے کہ ایسے وقت میں جب پورا ملک کورونا کے بحران سے نبردآزما ہے اور پوری دنیا اس وبائی مرض سے نمٹنے کےلئے وزیراعظم جناب نریندر مودی کے سرگرم طریقۂ کار کی ستائش میں مصروف ہے، چند عناصر اور مفاد پرست لوگ حکومت کے ذریعے کئے گئے اچھے کاموں کی اہمیت کو اس طرح کی جھوٹی میڈیا خبروں کو گڑھ کر، کم کر کے پیش کرنے کے لئے کوشاں ہیں۔
۔۔۔۔۔۔۔۔۔۔۔
م ن۔ک ا۔
U- 2073
(
صحت اور خاندانی بہبود کی وزارت
بھارت میں صحت یاب مریضوں کی کل تعداد زیر علاج مریضوں کی تعداد سے، ایک کروڑ سے بھی زیادہ ہے
روزانہ کی اموات کی تعداد، تقریباً 8 مہینے بعد کم ہوکر 145تک آگئی
سنگ میل کی حیثیت رکھنے والی حصولیابی کے تحت صحت یاب مریضوں کی کل تعداد، زیر علاج مریضوں کی تعداد سے، آج ایک کروڑ سے بھی زیادہ ہوگئی۔
ملک میں آج صحت یاب مریضوں کی کل تعداد 1,02,11,342ہوگئی ہے، جبکہ زیر علاج مریضوں کی تعداد 2,08,012ہے۔اِن دونوں تعداد کے دوران فرق بتدریج 1,00,03,330ہوگیا ہے۔ ملک میں زیر علاج مریضوں کی تعداد کے مقابلے ، کل صحت یاب مریضوں کی تعداد تقریباً50 گنا ہے۔
اس کے ساتھ ہی بھارت میں صحت یابی کی شرح 96.59فیصد ہوگئی ہے۔
ملک میں پچھلے 24 گھنٹے کے دوران 14,457افراد صحت یاب ہوئے ہیں، جبکہ پچھلے 24 گھنٹے میں نئے تصدیق شدہ کیسوں کی تعداد 13,788ہے۔
چونکہ بھارت کے روزانہ متاثرہ کیسوں کی تعداد میں لگاتار کمی آرہی ہے۔ ملک میں کووڈ-19 کی وجہ سے روزانہ ہونے والی اموات میں بھی لگاتار کمی آرہی ہے۔ملک میں پچھلے 24 گھنٹے کے دوران 150سے بھی کم اموات ریکارڈ کی گئی ہیں۔یہ تعداد تقریباً 8 مہینے کے بعد واقع ہوئی ہے۔۔
مندرجہ ذیل گراف میں پچھلے 24 گھنٹے کے دوران مختلف ریاستوں میں روزانہ اموات کی تعداد دکھائی گئی ہے۔15ریاستوں میں کوئی موت واقع نہیں ہوئی ہے۔ 13 ریاستوں میں ایک سے پانچ موتیں روزانہ ہوئی ہیں۔ 4ریاستوں میں 5 سے 10 اموات ہوئی ہیں۔ ایک ریاست میں 10 سے 20 اموات ہوئی ہیں اور 20 سے زیادہ ریاستوں میں محض 2 اموات ہوئی ہیں۔
71.70فیصد نئے صحت یاب مریضوں کا تعلق، 7 ریاستوں ؍ مرکز کے زیر انتظام علاقوں سے ہے۔
کیرالہ میں ایک دن میں نئے صحت یاب مریضوں کی سب سے زیادہ تعداد 4,408کی اطلاع دی گئی ہے۔ پچھلے 24 گھنٹے میں مہاراشٹر میں 2,342صحت یاب ہوئے ہیں، جس کے بعد کرناٹک میں 855 مریض صحت یاب ہوئے ہیں۔
چھ ریاستوں اور مرکز کے زیر انتظام علاقوں میں نئے کیسز کی شرح 76.17 فیصد ہے۔
کیرالہ میں نئے کیسز کی تعداد سب سے زیادہ 5,005ہے۔ اس کے بعد نئے کیسز کی تعداد مہاراشٹر اور کرناٹک میں بالترتیب 3,081 اور 745ہے۔
پچھلے 24 گھنٹے کے دوران 7 ریاستوں ؍مرکز کے زیر انتظام علاقوں میں کل اموات میں سے 83.45 فیصد اموات کی اطلاع ملی ہے۔
مہاراشٹر میں 50 اموات کی خبر ہے۔ کیرالہ میں بھی 21 اموات ہوئی ہیں، جبکہ مغربی بنگال میں 12 اموات کی تازہ خبر ہے۔
وزارت دفاع
خواتین کے عالمی دن پر دہلی کمیشن برائےخواتین نے بی آر او افسران کو اعزاز سے نوازا
نئی دہلی۔ 8 مارچ
اہم جھلکیاں
- بی آر او نے افسران سے لے کر یومیہ اجرت پر کام کرنے والے مزدوروں  کی سطح تک کےاپنی افرادی قوت میں بڑی تعداد میں خواتین کو بتدریج شامل کیا
- بی آر او نے ' غیر جانبدارانہ صنفی نقطہ نظر' اور 'کسی بھی شکل میں امتیازی سلوک کے لیے صفر برداشت ' کی پالیسی اپنائی ہے
- تنظیم میں خواتین کو مختلف کاموں اور شعبوں میں مساوی مواقع اور کردار دیے جا رہے ہیں
- سال 2021-22 میں، بی آر او نے خواتین کو آزادانہ قائدانہ رول دے کر 'خواتین کو بااختیار بنانے ' کے مقصد سے اہم اصلاحات کیں
دہلی کمیشن برائے خواتین  نے خواتین کے عالمی دن کے موقع پر بارڈر روڈز آرگنائزیشن  کی ان چار خواتین افسران کو نئی دہلی میں 08 مارچ 2022 کو 'بین الاقوامی یوم خواتین ایوارڈ' سے نوازا، جنہوں نے قابل ترغیب قائد بننے کے لیے مثالی معیار قائم کیا ہے۔۔
ایوارڈ حاصل کرنے والوں میں ایگزیکٹیو انجینئر محترمہ ویشالی ایس ہیواسے سڑک تعمیر کرنے والی کمپنی  کی کمان سنبھالنے والی پہلی جنرل ریزرو انجینئر فورس  کی خاتون افسر بنیں۔انہوں نے اتراکھنڈ کے ایک دشوار گزار علاقے میں کام کرتے ہوئے، مونسائری-بگھدیار-میلم کو بہت مشکل موسمی حالات میں دشوار گزار علاقوں سے ملانے والی ایک اہم ہند-تبت سڑک کی ذمہ داری نبھائی ہے ۔
اس ایوارڈ کو حاصل کرنے والی دوسری خاتون افسر میجرآئنہ رانا ہیں، جو نہ صرف آر سی سی کی قیادت کرنے والی ہندوستانی فوج کی پہلی خاتون افسر بنیں بلکہ پہلی تمام خواتین والی آر سی سی بھی قائم کیں، جس میں ان کی تمام پلاٹون کمانڈر بھی خواتین آفیسر ہیں۔ اس طرح انہوں نے خواتین کو اپنی جداگانہ شناخت قائم کرنے کا اہل بنا یا ۔
تیسری خاتون، جنہیں اعزاز سے نوازا گیا، وہ ہیں ایگزیکٹو انجینئر اوبینگ تاکی، جو شمال مشرقی خطے میں ایک دیگر آر سی سی کی قیادت کر رہی ہیں۔ انہیں تمام خواتین والی ایک ورک فورس تشکیل دینے اور بیلی برج کو ڈی لانچ کرنے کا کام کامیابی سے انجام دینے کا سہرا جاتا ہے۔ اب تک اس طرح کے کام صرف مرد حضرات کیا کرتے تھے۔
ایوارڈ حاصل کرنے والی چوتھی خاتون ، کور آف الیکٹریکل اینڈ مکینیکل انجینئرز کی کرنل نونیت دگل ہیں۔ وہ بی آر او میں سب سے سینئر خاتون افسر ہیں۔ انہیں حال ہی میں کرنل کے عہدے پر ترقی دی گئی ہے۔ وہ سری نگر میں واقع ایک خود مختار فیلڈ ورکشاپ کی سربراہی کر رہی ہیں ، اور بھاری سامان کی دیکھ بھال اور نگرانی کی ذمہ دار ہیں۔
اس موقع پر خطاب کرتے ہوئے ڈی جی بی آر لیفٹیننٹ جنرل راجیو چوہدری نے بی آر او کی خواتین ارکان کی صلاحیتوں پر اپنے اعتماد کا اعادہ کیا۔ انہوں نے آزادی کے 75 ویں سال میں ان مضبوط ارادوں والی خواتین کی کامیابیوں کو تسلیم کرنے میں دہلی کمیشن برائے خواتین کی کوششوں کی بھی ستائش کی۔ انہوں نے یہ بھی بتایا کہ بی آر او میں خواتین کو بااختیار بنانے کے لیے حقیقی معنوں میں ان شعبوں میں رویہ کی تبدیلی کو شامل کرکے حاصل کیا گیا ہے جہاں خواتین کو ملازمت دی جارہی ہے۔ یہ خواتین کے تئیں احترام، وقار، انصاف اور مساوات کے ساتھ برتاؤ کرنے اور انہیں مختلف تنظیمی کاموں کو انجام دینے کے لیے مناسب ذمہ داریوں اور وسائل کے ساتھ بااختیار بنا کر حاصل کیا جاتا ہے۔
لیفٹیننٹ جنرل چوہدری نے یومیہ اجرت پر کام کرنے والی ان خواتین مزدوروں کی بہتری کے لیے بی آر او کی جانب سے اٹھائے گئے اقدامات کا بھی ذکر کیا، جو مشکل حالات میں اپنے معیار زندگی کو بہتر بنا کر کام کرتی ہیں، سماجی بہبود کے پروگراموں کے حصے کے طور پر اپنی بچیوں کو تعلیم فراہم کرتی ہیں اور ان کے مالی امور نیز دستاویزات منظم کرنے میں ان کی مدد کرتی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-2370
(Visitor Counter : 95
قومی مالیاتی رپورٹنگ اتھارٹی
این ایف آر اے نے مالی سال 2020-2019 کے لئے، کے آئی او سی ایل لمٹیڈ کی مالی رپورٹنگ کوالیٹی جائزہ رپورٹ جاری کی
قومی مالیاتی رپورٹنگ اتھارٹی نے مالی سال 2020-2019 کے لئے کے آئی او سی ایل لمٹیڈ کے معاملے میں ایک مالی رپورٹنگ کوالیٹی جائزہ رپورٹ  جاری کی ہے۔
ایف آر کیو آر آر ، این ایف آر اے کے معائنے پروگرام کے 2 میں سے ایک حصہ ہے۔ دیگر جزو آڈٹ کوالیٹی جائزہ رپورٹ ہے۔
ایف آر کیو آر آر پری پریرس کے رول پر توجہ دیتا ہے یعنی جو مالی اسٹیٹ مینٹس کی تیاری کے لئے ذمہ دار ہے اور قابل اطلاق اکاؤنٹنگ معیارات کے مطابق رپورٹ کرتے ہیں۔اس لئے ایف آر کیو آر آر یہ تخمینہ لگاتا ہے کہ کس طرح چیف فائنانسر آفیسر اور بقیہ مینجمنٹ اور آڈٹ کمیٹی کے ساتھ ساتھ کمپنی کے بورڈ آف ڈائریکٹرس نے ایسے مالی بیانات تیار کرنے میں کارکردگی نبھائی ۔جو کہ کمپنیوں کے قانون کے تحت ایک صحیح اور منصفانہ جائزہ ظاہر کرتے ہیں اور قابل اطلاق اکاؤنٹنگ معیارات کے مطابق ہیں۔
ایف آر کیو آر آر نے پری پریرس کے لئے ایک ایڈوائزری تکمیل دی ہے جس میں ان معاملوں کو اجاگر کیا گیا ہے جو کہ بہتری کے لئے ضروری ہے۔ اگر اکاؤنٹنگ معیارات اور قانون کی خلاف ورزیاں ہوتی ہیں تو قانون کے تحت کارروائی کی جاتی ہے۔ یہ معاملہ ان اتھارٹیز کے سامنے پیش کیاجاتا ہے جو کارروائی کرسکتے ہیں۔
این ایف آر اے نے مالی سال 2020-2019 کے لئے کمپنی کے مالی اسٹیٹس منٹ کی جانچ کی بنیاد پر یہ ایف آر کیو آر آر تیار کیا ہے اور این ایف آر اے کے جائزے کے دوران کمپنی سے دیگر معلومات حاصل کی جاسکتی ہیں۔
ٹیکسٹائلز کی وزارت
جی ای ایم پورٹل پر کل 149429 بنکر اور ہینڈلوم تنظیمیں شامل ہیں
ہینڈلوم ویورز/ایجنسیوں کو اپنی مصنوعات آن لائن فروخت کرنے کی سہولت فراہم کی گئی ہے اور 23 ای کامرس پلیٹ فارمز کو ایک پالیسی فریم ورک کے تحت، وزارت ٹیکسٹائل سے منسلک کیا گیا ہے۔ اس کے علاوہ، سرکاری ای-مارکیٹ پلیس  پر موجود ہینڈلوم ویورز/ایجنسیوں کے لیے اقدامات کیے گئے ہیں تاکہ وہ اپنی مصنوعات کو براہ راست مختلف سرکاری محکموں اور تنظیموں کو فروخت کر سکیں۔ اب تک، جی ای ایم پورٹل پر 149429 بنکر اور ہینڈ لوم تنظیموں کو آن بورڈ کیا گیا ہے، جن میں 6252 ویورز بھی شامل ہیں جو اس مشق کے آغاز کی تاریخ پر پہلے سے موجود تھے۔
اس پہل کے ذریعے پورٹل پر آن بورڈ شامل بنکروں اور ہینڈ لوم تنظیموں کی ریاست/مرکز کے زیر انتظام علاقے کے لحاظ سے تفصیلات درج ذیل ہیں:
|
|
ریاست کا نام
|
|
آن بورڈڈ ویور/ ہینڈلوم ایجنسیوں کی تعداد
|
|
|
|
آندھرا پردیش
|
|
32,435
|
|
|
|
اروناچل پردیش
|
|
2,183
|
|
|
|
آسام
|
|
3,816
|
|
|
|
بہار
|
|
1,270
|
|
|
|
چھتیس گڑھ
|
|
2,578
|
|
|
|
دہلی
|
|
160
|
|
|
|
گجرات
|
|
3,422
|
|
|
|
ہریانہ
|
|
1,896
|
|
|
|
ہماچل پردیش
|
|
393
|
|
|
|
جموں و کشمیر
|
|
28
|
|
|
|
جھارکھنڈ
|
|
911
|
|
|
|
کرناٹک
|
|
8,533
|
|
|
|
کیرالہ
|
|
7,007
|
|
|
|
مدھیہ پردیش
|
|
5,686
|
|
|
|
مہاراشٹر
|
|
893
|
|
|
|
منی پور
|
|
3,423
|
|
|
|
میگھالیہ
|
|
961
|
|
|
|
میزورم
|
|
505
|
|
|
|
ناگالینڈ
|
|
1,178
|
|
|
|
اوڈیشہ
|
|
4,145
|
|
|
|
پنجاب
|
|
240
|
|
|
|
راجستھان
|
|
1,187
|
|
|
|
تمل ناڈو
|
|
16,495
|
|
|
|
تلنگانہ
|
|
22,440
|
|
|
|
تریپورہ
|
|
4,088
|
|
|
|
اتر پردیش
|
|
6,865
|
|
|
|
اتراکھنڈ
|
|
1,593
|
|
|
|
مغربی بنگال
|
|
8,846
|
|
ہینڈلوم بنانے والوں کی مدد کے لیے، 2020 میں # ووکل فارہینڈ میڈ اور 2021 میں #مائی ہینڈلوم مائی پرائڈ کے تحت سوشل میڈیا مہمات کا انعقاد کیا گیا ہے۔ ان سوشل میڈیا مہموں میں حصہ لینے اور ان کی حمایت کرنے کے لئے، دیگر کے علاوہ، مرکزی وزراء اور ریاستی وزرائے اعلیٰ سے شرکت کرنے کی درخواست کی گئی ہے۔ ہینڈلوم کو مقبول بنانے، ہندوستانی عوام کی دلچسپی کو متحرک کرنے اور بُنکروں کے لیے فروخت کے مواقع پیدا کرنے کے لیے، مارکیٹنگ کے پروگرام، کوئز مقابلے وغیرہ کا بھی انعقاد کیا گیا۔
یہ معلومات ٹیکسٹائل کی وزیر مملکت محترمہ نے درشنا جردوش نے آج لوک سبھا میں ایک تحریری جواب میں فرا ہم کیں۔
وزیراعظم کا دفتر
وزیراعظم نے قومی یومِ بحر کے موقع پر ہندوستان کی عظیم الشان بحری تاریخ کا تذکرہ کیا
وزیراعظم جناب نریندر مودی نے قومی یومِ بحر کے موقع پر ہندوستان کی عظیم الشان بحری تاریخ کاتذکرہ کیا ہے۔ہندوستان کی اقتصادی ترقی کے سلسلے میں بحری شعبے کی اہمیت کا تذکرہ کرتے ہوئے، انہوں نے کہا کہ گزشتہ 8 برسوں کے دوران ہندوستان کی حکومت نے بندرگاہ کے ذریعہ ہونے والی ترقی پر توجہ دی ہے۔جو اقتصادی ترقی اور ایک آتم نربھر بھارت کی تعمیر کے لئے لازمی ہے۔انہوں نے زور دیتے ہوئے یہ بھی کہا کہ سمندری ماحولیاتی نظام اور تنوع کو یقینی بنانے کے لئے بھارتی حکومت مناسب دیکھ بھال کررہی ہے۔
سلسلہ وار ٹوئیٹس میں، وزیراعظم نے کہا :
‘‘آج قومی یومِ بحر کے موقع پر ہم اپنی عظیم الشان بحری تاریخ کو یاد کرتے ہیں اور ہندوستان کی اقتصادی ترقی کے سلسلے میں بحری شعبے کی اہمیت کو اجاگر کرتے ہیں۔گزشتہ آٹھ برسوں کے دوران ہمارے بحری شعبے نے نئی بلندیوں کو سر کیا ہے اور تجارت اور کاروباری سرگرمیوں کے فروغ میں اپنا تعاون پیش کیا ہے۔’’
‘‘گزشتہ آٹھ برسوں کے دوران بھارتی حکومت نے بندرگاہ کے ذریعے ہونے والی ترقی پر توجہ مرکوز کی ہے،جس میں بندرگاہ کی صلاحیتوں کو توسیع دینا اور موجودہ نظام کو زیادہ کارگر بنانا شامل ہے۔ آبی گزرگاہوں کو استعمال کیا جارہا ہے تاکہ نئی مارکیٹوں تک ہندوستانی مصنوعات کی رسائی کو یقینی بنایا جاسکے۔’’
‘‘اس وقت جب کہ ہم اقتصادی ترقی اور ایک آتم نربھر بھارت کی تعمیر کے لئے بحری شعبے سے استفادہ کررہے ہیں، ہم سمندری ماحولیاتی نظام اور تنوع کو یقینی بنانے کے لئے مناسب اقدامات بھی کررہے ہیں،جس پر ہندوستان کو فخر ہے اور جس کو ہم نے محفوظ رکھا ہے۔’’
وزارت خزانہ
ڈاکٹر وی اننتھا ناگیشورن کی اعلیٰ اقتصادی مشیر کے طور پر تقرری
نئی دلّی ،28 جنوری /
حکومت نے ڈاکٹر وی اننتھا ناگیشورن کو آج اعلیٰ اقتصادی مشیر مقرر کیا ہے اور انہوں نے اپنا چارج سنبھال لیا ہے ۔
اس تقرری سے پہلے ڈاکٹر ناگیشورن ایک مصنف ، ٹیچر اور کنسلٹنٹ کے طور پر کام کر چکے ہیں ۔ انہوں نے بھارت اور سنگا پور میں کئی بزنس اسکول اور مینجمنٹ کے اداروں میں پڑھایا ہے اور اُن کی تحریریں وسیع طور پر شائع ہوئی ہیں ۔
وہ آئی ایف ایم آر گریجویٹ اسکول آف بزنس کے ڈین تھے اور کریا یونیورسٹی میں اکنامکس کے ممتاز وزیٹنگ پروفیسر تھے ۔ وہ 2019 ء سے 2021 ء تک بھارت کے وزیر اعظم کی اقتصادی مشاورتی کونسل کے جز وقتی رکن رہے ہیں ۔ انہوں نے احمد آباد کے انڈین انسٹی ٹیوٹ آف مینجمنٹ سے مینجمنٹ میں پوسٹ گریجویٹ ڈپلومہ کیا ہے اور ایمہرسٹ کی یونیورسٹی آف میساچوسیٹ سے ڈاکٹریٹ کی ڈگری حاصل کی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 834
(Visitor Counter : 148
وزیراعظم کا دفتر
وزیراعظم 5 نومبر کو ورچوول گلوبل انویسٹر راؤنڈ ٹیبل کی صدارت کریں گے
پوری دنیا کے اعلی پنشن اور سوورین ویلتھ فنڈس اس راؤنڈ ٹیبل میں شرکت کریں گے
یہ میٹنگ بھارت میں بین الاقوامی سرمایہ کاری کی رفتار مزید تیز کرنے کے لئے مذاکرات کا ایک موقع فراہم کرے گی
نئی دہلی، 3 نومبر 2020، وزیراعظم جناب نریندر مودی 5 نومبر 2020 کو ورچوول گلوبل انویسٹر راؤنڈ ٹیبل  کی صدرت کریں گے۔ یہ وی جی آئی آر بھارت سرکاری کی وزارت خزانہ اور نیشنل انویسٹمنٹ اینڈ انفرا اسٹرکچر فنڈ کی طرف سے منعقد کی جارہی ہے۔ یہ سرکاردہ عالمی ادارہ جاتی سرمایہ کاروں، بھارتی کاروباری لیڈروں اور بھارت سرکار کے اعلی فیصلہ سازوں نیز فائننشیل مارکٹ ریگولیٹروں کے درمیان ایک خصوصی بات چیت ہے۔ مرکزی وزیر خزانہ ، خزانے کے وزیر مملکت ، آر بی آئی کے گورنر اور دیگر معززین بھی اس موقع پر موجود ہوں گے۔
اس راؤنڈ ٹیبل میں دنیا کے بڑے 20پنشن اور سوورین ویلتھ فنڈز کی شرکت ہوگی جن کی کل سرمایہ کاری تقریباً 6 ٹریلین امریکی ڈالر ہے۔ یہ عالمی ادارہ جاتی سرمایہ کار اہم علاقوں کی نمائندگی کرتے ہیں، جن میں امریکہ، یوروپ، کناڈا، کوریا، جاپان،مشرق وسطی، آسٹریلیا اور سنگا پور شامل ہیں۔ اس تقریب میں ان فنڈز کے اہم فیصلہ ساز یعنی سی ای اوز اور سی آئی اوز شرکت کریں گے۔ ان میں کچھ سرمایہ کاری پہلی مرتبہ بھارت سرکار کے رابطے میں آئیں گے۔ عالمی سرمایہ کاروں کے علاوہ راؤنڈ ٹیبل میں بہت سے اعلی بھارتی کاروباری لیڈر بھی شرکت کریں گے۔
وی جی آئی آر 2020 میں بھارت کے اقتصادی اور سرمایہ کاری کے منظر نامے ، ڈھانچہ جاتی اصلاحات اور حکومت کے اس وژن کے بارے میں تبادلہ خیال ہوگا کہ بھارت کو 5 ٹریلین امریکی ڈالر کی معیشت کے راستے پر چلنا ہے۔ یہ تقریب سرکردہ عالمی سرمایہ کاروں اور بھارتی کاروباری لیڈروں کو یہ موقع فراہم کرے گی کہ وہ اس بارے میں سینئر پالیسی سازوں سے بات چیت کریں کہ کس طرح بھارت میں بین الاقوامی سرمایہ کاری کی رفتار کو مزید تیز کیا جاسکتا ہے۔ بھارت میں غیر ملکی سرمایہ کاری موجودہ مالی سال کے پہلے 5 مہینوں میں اب تک کی سب سے بڑی سرمایہ کاری ہے۔ وی جی آئی آر 2020 تمام ساجھیداروں کو یہ موقع فراہم کرے گی کہ وہ اس شراکت داری کو مزید مستحکم بنائیں جو ان بین الاقوامی ادارہ جاتی سرمایہ کاروں کے تعلق کو مضبوط بنانے کے لئے قائم کی گئی ہے جو اپنی بھارتی سرمایہ کاری میں اضافے کا منصوبہ بنا رہے ہیں۔
۔۔۔۔۔۔۔۔۔۔۔
م ن۔ج۔ن ا۔
U-6916
(
سماجی انصاف اور تفویض اختیارات کی وزارت
کمزرو طبقات کے لئے حفظان صحت سہولتیں
نئی دہلی، 31؍جولائی، سماجی انصاف اور تفویض اختیارات کے وزیر مملکت جناب وجے سمپلا نے آج لوک سبھا میں ایک تحریری جواب میں بتایا ہے کہ ڈاکٹر امبیڈکر فاؤنڈیشن، سماجی انصاف اور تفویض اختیارات کی وزارت کے تحت ایک خود مختار ادارہ ہے اور یہ ادارہ میڈیکل امداد اسکیم نافذ کرتا ہے جس کا مقصد درج فہرست ذاتوں اور درج فہرست قبیلوں کے ان مریضوں کو عطیہ کی شکل میں امداد فراہم کرنا ہے جو ایسے سنگین امراض میں مبتلا ہوں، جن کے معالجے کے لئے گردے، دل، جگر کی سرجری درکار ہو یا وہ کینسر یا دماغ یا کسی دیگر مہلک بیماری میں مبتلا ہوں۔ اس میں اعضاء کی تبدیلی یا ریڑھ کی ہڈی کی سرجری جیسی تکالیف بھی شامل ہیں، امداد حاصل کرنے والے ایسے افراد کی سالانہ کنبہ آمدنی 3.0 لاکھ روپے سے زیادہ نہیں ہونی چاہئے۔ اس اسکیم کو ملک میں طے شدہ اسپتالوں کے ذریعہ نافذ کیا جاتا ہے۔ ڈاکٹر امبیڈکر فاؤنڈیشن کے تحت مذکورہ اسکیم کے سلسلے میں اطلاعات کی ترسیل، اس کی اپنی ویب سائٹ اور ملک کی مختلف یونیورسٹیوں میں قائم ڈاکٹر امبیڈکر چیئرس کی ذریعہ کی جاتی ہے۔
صحت عامہ اور اسپتال چونکہ ریاستی موضوعات ہیں، لہذا کمزور طبقات سمیت تمام شہریوں کو بہتر حفظان صحت سہولتوں کی فراہمی کی ذمہ داری متعلقہ ریاستی حکومت کی ہوتی ہے۔ نیشنل ہیلتھ مشن  کے تحت دو ذیلی مشن یعنی قومی دیہی صحت مشن  اور قومی شہری صحت مشن  شامل ہیں۔ ریاستوں / مرکز کے زیرانتظام علاقوں کو کمزور طبقات سمیت تمام شہریوں کے لئے واجبی، قابل رسائی اور عمدگی کی حامل حفظان صحت خدمات کی فراہمی کے سلسلے میں تکنیکی اور مالی امداد بھی فراہم کی جاتی ہے۔این ایچ ایم کے تحت ماں اور بچے کی صحت، ٹیکے کاری، چھوت سے پھیلنے والی بیماریوں کی روک تھام کے پروگراموں، غیر چھوت والی بیماریوں کے انتظام، صحتی نظام کو مستحکم بنانے مثلاً شفا خانوں کےبنیادیڈھانچے، ٹھیکےکی بنیاد پر انسانی صحت کےلئے وسائل کی فراہمی، مفت ایمبولینس خدمات کی فراہم، مفت لازمی ادویا اور تشخیصی خدمات، مفت ڈائلیسز خدمات سمیت متعدد خدمات کے لئے بھی امداد فراہم کی جاتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ع ن۔
31-07-2018
U-3922
(Visitor Counter : 41